Poštovani,

Studenti Fakulteta zdravstvenih studija Rijeka, Sveučilišta u Rijeci, 03. lipnja 2016. godine organiziraju jednodnevni interdisciplinarni znanstveno-stručni simpozij „InHealth“

Ovo je prvi simpozij koji se organizira na Fakultetu zdravstvenih studija Rijeka i koji je baziran na znanstveno-istraživačkom radu studenata. Svrha projekta je razmjena stručnih i znanstvenih spoznaja između studenata biomedicinskih područja i srodnih, te onih naizgled nepovezanih, profesija koji svojim vještinama i znanjem mogu pridonijeti timu unutar biomedicinskog područja rada i znanosti.

Glavni element projekta je okupljanje studenata različitih područja i struka oko zajedničke teme u svrhu pronalaska rješenja i poboljšanja suradnje za dobrobit opće populacije.

Glavna tema simpozija je „ZDRAVLJE KROZ ISTRAŽIVANJA, EDUKACIJU I SPORT“. Tema je koncipirana tako da se u njoj mogu pronaći studenti biomedicinskog područja i srodnih disciplina; psiholozi, sociolozi, pedagozi, odgojno-obrazovne znanosti, socijalni radnici, radni terapeuti, rehabilitatori, logopedi, kineziolozi i sve struke koje doprinose boljitku i napretku sredstava u zdravstvu i općenito zdravlju.

Tijekom simpozija održat će se rasprava o važnosti sudjelovanja mladih u sportskim aktivnostima, **posebno osoba s invaliditetom,** kao uvertira u nadolazeće europske sveučilišne igre Zagreb -Rijeka – EUG2016. koje su ujedno i prve Europske sveučilišne igre na kojima će se natjecati i **studenti s invaliditetom a na kojima će kao** sportaši i **volonteri pri**sustvovati i naši studenti.

**Opće informacije:**

* **Znanstveni odbor:**
* Prof.Dr.sc Daniela Malnar, dr.med., Fakultet zdravstvenih studija Rijeka
* Prof. dr. sc. Amir Muzur, dr. med., Fakultet zdravstvenih studija Rijeka
* Doc. Dr. sc. Tatjana Kehler, dr. med.,Thalassotherapija opatija
* Dr.sc. Sandra Bošković, prof. reh., Fakultet zdravstvenih studija Rijeka
* Hrvoje Vlahović, prof.reh., Fakultet zdravstvenih studija Rijeka
* Ivana Kotri, prof.reh., klinika za ortopediju Lovran
* Stjepka Popović, univ. spec. pol., mag. educ. soc., Fakultet zdravstvenih studija Rijeka
* Doc. Dr.sc Iva Rinčić, Fakultet zdravstvenih studija Rijeka
* Jasna Lulić-Drenjak, prof. kinez., Fakultet zdravstvenih studija Rijeka
* Denis Dobravac, prof.reh.., Specijalna bolnica za ortopediju 'Dr. Nemec '
* **Organizacijski odbor:**
* Predsjednice organizacijskog odbora: Maria Helena Ružić i Matea Babić
* Koordinatorica za sudionike i protokol: Ivona Brajković
* Koordinator promocije i društvenog programa: Marko Dombi
* Koordinator znanstvenog odbora i urednik knjige sažetaka: Hrvoje Gudlin
* Koordinator znanstvene logistike i odnosa s javnošću: Roberto Ćaćan
* Koordinatori za tehničku podršku i izradu internet stranice: Frane Bačić i Šime Anzulović
* **Mjesto održavanja simpozija:**  
  Fakultet zdravstvenih studija  
  51 000 Rijeka, HrvatskaViktora Cara Emina 5
* **Vrijeme održavanja simpozija:**  
  03. lipnja 2016.
* **Službeni jezik simpozija:**  
  Službeni jezik simpozija je hrvatski jezik.
* **Kotizacija:**30,00 HRK aktivni sudionici 50,00 HRK pasivni sudionici

**Preliminarni program**

**Petak, 03. lipnja 2016.**

|  |  |
| --- | --- |
| 8:00 – 9:00 | Registracija sudionika |
| 09:00-10:00 | Svečano otvorenje: dekan prof. dr.sc. Alan Šustić, prodekanica prof.dr.sc Daniela Malnar, predsjednik studentskog zbora Kruno Topolski, predsjednice organizacijskog odbora Matea Babić i Maria Helena Ružić Pozvano predavanje za otvaranje simpozija: dekan prof. dr.sc. Alan Šustić |
|  |  |
|  |  |
|  |  |
|  |  |
| 10:00 -11:20 | STUDENTSKA SEKCIJA 1  „Zdravlje kroz istraživanja“  Pozvano predavanje: Doc.dr.sc. Stanislav Peharec  Pauza za kavu |
| 11:30 -12:40 | STUDENTSKA SEKCIJA 2  „Zdravlje kroz edukaciju“  Pozvano predavanje: Hrvoje Vlahović, prof.reh. i Jasna Lulić-Drenjak, prof.kinez.;  prezentacija EU projekta 'MAPS' 2016./2017. |
| 12:40-13:10 | Pauza za odmor i kavu |
| 13:10-14:30 | STUDENTSKA SEKCIJA 3  „Zdravlje kroz sport“  Pozvano predavanje: Dr*.* sc*.* Damir Sekulić, prof. kinez. |
| 14:30-15:30  15:30-16:00  16:00-16:30  16:30-17:00 | PANEL RASPRAVA 1- „Integracija i inkluzija osoba s invaliditetom – jučer, danas, sutra“  Uvod: Sanja Polić - studentica s invaliditetom i sportašica –njena priča  Moderator: Dr. sc. Sandra Bošković prof.reh.  Hrvoje Vlahović prof.reh.  Jasna Lulić-Drenjak prof. kinez.  PANEL RASPRAVA 2- „Razmjena studenata *-* Erasmus Student Network Croatia – mogućnosti; gdje i kako?!“  Moderator: Izv. prof. dr. sc. Štefica Dvornik, dipl. Ing.  Članovi međunarodnog ureda Sveučilišta u Rijeci  RADIONICA - Hrvoje Vlahović. prof.reh.  Hrvatski zbor Fizioterapeuta i Hrvatska komora medicinskih sestara:  'Edukacija studenata; što nakon fakulteta – dužnosti, mogućnosti zapošljavanja i obrazovanja“  Svečano zatvaranje, dodjela nagrada i poziv na party + roštilj |